Source: https://baschet.ro/articole/3x3/csm-satu-mare-a-castigat-prima-cupa-a-romaniei-3x3-feminin
Timestamp: 2019-09-19 20:15:16+00:00

Document:
CSM Satu Mare a câștigat prima Cupă a României 3x3 feminin - Baschet.ro powered by TotalBaschet
În weekend s-au disputat la Satu Mare turneul semifinal și turneul final al Cupei României 3x3 feminin. Gazda turneului final, CSM Satu Mare, a câștigat cu 21-17 finala pentru cupă cu CS Agronomia București. CS Phoenix Constanța, câștigătoarea turneului semifinal, s-a impus în lupta pentru locul 3 cu Sepsi Sfântu Gheorghe. Echipele din LNBF au fost obligate să participe la toate cele 12 turnee din Cupa României 3x3, dintre care 10 în faza de calificare.
Prima ediție a Cupei României 3x3 feminin s-a încheiat în weekend la Satu Mare. Cele 13 echipe care au participat în LNBF și-au trimis reprezentantele și la ultimele două turnee din prima ediție a competiției. La turneul semifinal, de sâmbătă, Phoenix Constanța câștiga cu 19-16 finala în fața celor de la Agronomia.
Duminică s-a pornit de la 0 în turneul final, care a decis medaliatele. Câștigătoarele celor patru grupe au ajuns în semifinale. Sepsi Sfântu Gheorghe a fost prima în grupa A, după 16-10 cu CSU Oradea și 21-19 cu Rapid București. Bucureștencele au avansat în faza eliminatorie după 16-13 cu orădencele.
Phoenix Constanța a fost prima în grupa B, după victoriile cu ACS KSE Târgu Secuiesc (21-8) și CSM Târgu Mureș (15-12). În duelul pentru locul secund, CSM Târgu Mureș s-a impus cu 22-7 în fața covăsnencelor. CS Agronomia a ocupat primul loc în grupa C, grație succeselor cu Universitatea Cluj (22-6) și FCC ICIM Arad (16-9), iar arădencele au fost pe doi după ce s-au impus cu 21-13 în fața Universității Cluj.
Grupa D a fost cea de patru echipe, iar gazdele de la CSM Satu Mare au câștigat toate cele trei meciuri din această fază: 21-7 cu Olimpia CSU Brașov, 21-15 cu CSM Târgoviște și 21-9 cu CSM Alexandria. Al doilea loc pentru faza eliminatorie le-a revenit celor de la CSM Târgoviște, cu două victorii, 22-4 cu CSM Alexandria și 22-8 cu Olimpia CSU Brașov. Brașovencele au fost pe trei după 16-14 cu teleormănencele.
În sferturi Sepsi Sfântu Gheorghe a trecut cu 20-13 de FCC ICIM Arad, CSM Satu Mare cu 18-13 de CSM Târgu Mureș, CS Phoenix Știința Constanța a învins cu 19-13 pe CSM Târgoviște și CS Agronomia a câștigat duelul bucureștean cu Rapidul, scor 22-8.
În semifinală a fost duelul finalistelor din competițiile de 5 la 5 din acest sezon, Sepsi Sfântu Gheorghe și CSM Satu Mare. A fost rândul sătmărencelor, în formula Adina Pop, Andreea Huțanu, Anna Kadar și Andrea Olah, să câștige cu 21-15 în fața alb-verzilor, reprezentate de Renata Kovacs, Ildiko Mîrne-Nagy, Miska Brigitta și Teodora Neagu.
În cealaltă semifinală s-au întâlnit finalistele din turneul semifinal. Agronomia, cu Alexandra Chițanu, Georgiana Plăvițu, Larisa Neagu și Claudia Ușurelu, a obținut biletul în finală după 21-11 în fața constănțencelor, care apar pe pagina dedicată turneului final în formula: Bianca Fota, Adelina Duță, Andreea Beldian și Cristiana Cutaș.
Sepsi Sfântu Gheorghe și Phoenix Constanța au jucat finala mică și constănțencele s-au impus cu 21-19. CSM Satu Mare a câștigat prima ediție a Cupei României 3x3 feminin după 21-17 în ultimul act cu CS Agronomia.
Pentru cluburile din Liga Națională de Baschet Feminin este obligatorie și participarea în LN 3x3 din această vară, iar campioana se va decide în 4 august.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM